google/wiki40b huggingface dataset:
आशी सिंह

व्यवसाय

आशी ने 2015 में सीक्रेट डायरीज़ - द हिडन चैप्टर्स ऑन चैनल वी में अपने अभिनय करियर की शुरुआत की। वह गुमराह सीजन 5 में एक छोटी भूमिका में अभिनय करने के लिए चली गईं। क्राइम पेट्रोल (तमाशा मंडली) में उन्होंने पीड़ित की बेटी की भूमिका निभाई। आशी ने आयशा टाकिया की आने वाली म्यूजिक वीडियो (जिंदगी तुझसे कर गए शिकवे) में भी अपनी बहन की भूमिका निभाई है, जिसका अपहरण किया जाता है और अंत में उसे बचा लिया जाता है। उसने कैदी बैंड में भी जेलर की बेटी के रूप में भूमिका निभाई है। उन्होंने 2016 में सवधन इंडिया में भी काम किया है।
2017 में, उन्हें SET इंडिया के समीक्षकों द्वारा प्रशंसित शो ये अन दीनों की बात है में मुख्य भूमिका निभाने के लिए चुना गया था। उनकी शुरुआत के बाद, वह टीवी की लोकप्रिय अभिनेत्रियों और समाचार लेखों की सूची में लगातार जुड़ाव बनाती चली गईं।

मीडिया

वह ब्रिटेन की साप्ताहिक ईस्टर्न आई द्वारा प्रकाशित 50 सेक्सिएस्ट एशियन वुमन लिस्ट 2018 में सर्वोच्च स्थान पर रहीं, टीवी पर्सनैलिटी 2018 लिस्ट में 10 वें स्थान पर रहीं, ब्रिटेन में भारतीय टेलीविजन चुनावों में सबरी रेडियो के राज बदन ने मेजबानी की।

व्यक्तिगत जीवन

आशी मुंबई में अपने माता-पिता और बहनों के साथ रह रही है। आशी ने अपनी उच्च शिक्षा मुंबई के मालिनी किशोर संघवी कॉलेज ऑफ कॉमर्स एंड इकोनॉमिक्स से पूरी की और वर्तमान में वह वालिया कॉलेज ऑफ आर्ट्स, कॉमर्स एंड साइंस से बीएमएम के लिए काम कर रही हैं।
एल्खार्ट, इंडियाना

इतिहास

जब 1787 में नॉर्थवेस्ट टेरिटरी का आयोजन किया गया था, तो अब एल्खार्ट के रूप में जाना जाने वाला क्षेत्र मुख्य रूप से ओटावा, चिप्पे और पोटावाटोमी भारतीय जनजातियों द्वारा बसे हुए थे। 1829 में, पुलस्की का ग्राम स्थापित हुआ, जिसमें एक डाकघर, मिल और सेंट जोसेफ नदी के उत्तर की ओर कुछ घर शामिल थे। दो साल बाद, डॉ हाविला बेर्देली ओहियो से पश्चिम की तरफ चले गए और पियरे मोरन से एक वर्ग मील जमीन खरीदी। एल्खार्ट काउंटी विशेष रूप से नई इंग्लैंड से आप्रवासियों द्वारा स्थापित किया गया था ये पुराने स्टॉक "यानी" प्रवासियों थे, जिसका मतलब है कि वे इंग्लिश प्युरिटनों के वंशज थे जिन्होंने 1600 के दशक में न्यू इंग्लैंड में बसे।
ईरान में सिख धर्म

ईरान में सिखों का एक बहुत छोटा समुदाय है। 2011 में कुछ 60 सिख परिवार देश में रह रहे थे।  समुदाय के सदस्य आपस में पंजाबी और मुख्य ईरानी समुदाय के साथ फ़ारसी और बलोच भाषाएँ बोलते हैं।

इतिहास

ईरान में सिखों की पहली उपस्थिति 1900 में शुरू हुई, जब ईरान पर अंग्रेज़ों के कब्जे के दौरान सिख व्यवसायी और उनके साथ-साथ ब्रिटिश सेना में तैनात सिख सैनिक ईरान पहुँचे। शुरुआत में सिख आव्रजन का प्राथमिक लक्ष्य तत्कालीन ब्रिटिश भारत (अब पाकिस्तान) से लगी सीमा के पास जाहेदान था, हालांकि बाद में इनमे से कई तेहरान चले गए।
म्यित्चीना

लोग

म्यित्चीना में जिन्गपो समुदाय की बहुसंख्या है, जो कचिन लोग भी कहलाते हैं। इनके अलावा यहाँ बहुत से बमर लोग भी रहते हैं। म्यित्चीना में कुछ भारतीय, नेपाली और चीनी लोग भी बसे हुए हैं। अधिकतर लोग थेरवाद बौद्ध मत और ईसाई मत के अनुयायी हैं, लेकिन कुछ सर्वात्मवाद, हिन्दू धर्म व इस्लाम के अनुयायी भी म्यित्चीना में रहते हैं।
सर्वोदय बाल विद्यालय कल्यानवास (राजबिहारी बोस)

सर्वोदय बाल विद्यालय कल्यानवास (राजबिहारी बोस) दिल्ली, यह विद्यालय दिल्ली के पूर्वी जिला के मंडल-२ के अन्तर्गत है। विद्यालय का क्रमांक १००२००३ है। के मंडल-२ के अन्तर्गत है। विद्यालय का क्रमांक १००२००३ है। विद्यालय का पूरा पता है- सर्वोदय बाल विद्यालय कल्यानवास (राजबिहारी बोस), दिल्ली। यह विद्यालय शाम की पाली में लगता है। यहाँ केवल लड़कों को शिक्षा दी जाती है। विद्यालय का दूरभाष है- २२७८७२२७। यह विद्यालय पटपड़गंज निर्वाचन क्षेत्र के अन्तर्गत है। यहाँ का निकटस्थ पुलिस स्टेशन कल्यानवास है तथा निकटस्थ अस्पताल लाल बहादुर शास्त्री अस्पताल, कल्यानवास है। इस विद्यालय में नर्सरी कक्षा से बारहवीं तक के विद्यार्थी शिक्षा ग्रहण करते हैं। यहाँ कक्षा ६ से १० तक- गणित, अंग्रेजी, हिंदी / हिन्दी कोर, कला, सामाजिक विज्ञान, प्राकृतिक विज्ञान, संस्कृत विषयों की शिक्षा दी जाती है। कक्षा ११ एवं १२ के लिए- विज्ञान संकाय- गणित, भौतिक विज्ञान, रसायन विज्ञान, जीवविज्ञान, अंग्रेजी कोर। कला संकाय- अर्थशास्त्र, इतिहास, भूगोल, राजनीतिक विज्ञान, अंग्रेजी कोर, हिन्दी इलैक्टिव। कॉमर्स संकाय- गणित, अर्थशास्त्र, लेखा, व्यापार अध्ययन, अंग्रेजी कोर। इस विद्यालय में इस समय ७२ शिक्षक कार्यरत हैं तथा १९३४ छात्र शिक्षा ग्रहण कर रहे हैं।
फ़ेदचेन्को हिमानी

फ़ेदचेन्को हिमानी (रूसी: Федченко, अंग्रेज़ी: Fedchenko) मध्य एशिया के ताजिकिस्तान देश के कूहिस्तोनी-बदख़्शान स्वशासित प्रान्त में पामीर पर्वतों में एक बड़ी हिमानी (ग्लेशियर) है। यह एक पतली और लम्बी हिमानी है। ७७ किमी लम्बी और ७०० वर्ग किमी पर विस्तृत यह हिमानी पृथ्वी के ध्रुवीय क्षेत्रों से बहार स्थित सबसे लम्बी हिमानी है। अपनी सबसे मोटी जगह पर इसमें बर्फ़ की गहराई १,००० मीटर है।
मिरैन्डा चेतावनी

मिरैन्डा चेतावनी या मिरैन्डा अधिकार (अंग्रेज़ी: Miranda warning या Miranda rights) एक सूचना है जो संयुक्त राज्य अमेरिका में पुलिस को हर उस व्यक्ति को देनी होती है जिसे हिरासत में ले लिया गया हो। इसके अंतर्गत गिरफ़्तार किये गए व्यक्ति को किसी भी प्रकार की पूछताछ से पहले यह चेतावनी देनी होती है।

मिरैन्डा अधिकारों का जन्म

सन् 1966 में अमेरिका के सर्वोच्च न्यायलय (सुप्रीम कोर्ट) में "मिरैन्डा बनाम ऐरिज़ोना" नाम के एक मुक़द्दमे की सुनवाई हुई। अमेरिका के ऐरिज़ोना राज्य में अर्नेस्टो आर्टूरो मिरैन्डा नाम के एक आदमी ने एक 18 वर्षीय लड़की का अपहरण कर के उसका बलात्कार किया। लड़की के भाई ने उसके ट्रक के नंबर पहचानकर पुलिस को उसे पकड़वाने में मदद की। गिरफ़्तारी के बाद पुलिस ने दो घंटे तक उस से सवाल किये जिसके बाद मिरैन्डा ने अपने अपराध मानते हुए इक़बालनामे पर हस्ताक्षर कर दिए।
जब मिरैन्डा का मुक़द्दमा ऐरिज़ोना की अदालत में पहुँचा तो मिरैन्डा के वकील (ऐल्विन मूर) ने कहा के पुलिस ने ज़ोर-ज़बरदस्ती से मिरैन्डा से अपराध क़बूल करवाया है और इक़बालनामे में मिरैन्डा द्वारा दी गयी अपराध के बारे में जानकारी को नहीं देखा जाना चाहिए। अदालत ने यह दलील नहीं मानी और इक़बालनामे के आधार पर मिरैन्डा को 20-30 साल की सज़ा सुनवा दी। मिरैन्डा के वकील ने अमेरिकी सुप्रीम कोर्ट में अपील की याचिका डाली। उस अदालत ने कहा के पूछताछ में ज़बरदस्ती वर्जित है और "अगर व्यक्ति ख़ामोश रहना चाहे तो पूछताछ फ़ौरन बंद की जानी चाहिए ... अगर व्यक्ति बोले के उसे वकील चाहिए तो पूछताछ तब तक बंद रहनी चाहिए जब तक उसका वकील भी वहाँ मौजूद न हो और वह अपने वकील से सलाह-मशवरा न कर सके।" सुप्रीम कोर्ट ने ऐरिज़ोना की अदालत द्वारा सुनाई गई सज़ा ख़ारिज कर दी। पुलिस ने फिर नए सिरे से मिरैन्डा पर मुक़द्दमा चलाया जिसमें उसके इक़बालनामे का बिलकुल प्रयोग नहीं किया गया। इस बार पुलिस फिर केस जीत गई और मिरैन्डा को जेल हो गई।
इस मुक़द्दमे के बाद से अमेरिका में पुलिस गिरफ़्तारी के समय यह अधिकार हिरासत में लिए जा रहे व्यक्ति को सुनाती है ताकि बाद में उससे पूछताछ के ज़रिये इकठ्ठे किये गए सबूतों को अदालत में प्रयोग करने में कोई कठिनाई न पेश आये।
विश्‍व कैंसर दिवस

विश्व कैंसर दिवस प्रतिवर्ष 4 फ़रवरी को मनाया जाता है।

इतिहास

1933 में अंतर्राष्ट्रीय कैंसर नियंत्रण संघ ने स्विट्जरलैंड में जिनेवा में पहली बार विश्व कैंसर दिवस मनाया। यह दिवस कैंसर के बारे में जागरूकता बढ़ाने, लोगों को शिक्षित करने, इस रोग के खिलाफ कार्रवाई करने के लिए दुनिया भर में सरकारों और व्यक्तियों को समझाने तथा हर साल लाखों लोगों को मरने से बचाने के लिए मनाया जाता है। 2014 में इसे विश्व कैंसर घोषणा के लक्ष्य 5 पर केंद्रित किया गया है जो कैंसर के कलंक को कम और मिथकों को दूर करने से संबंधित है।

वर्तमान स्थिति

वर्तमान में, दुनिया भर में हर साल 76 लाख लोग कैंसर से दम तोड़ते हैं जिनमें से 40 लाख लोग समय से पहले (30-69 वर्ष आयु वर्ग) मर जाते हैं। इसलिए समय की मांग है कि इस बीमारी के बारे में जागरूकता बढ़ाने के साथ कैंसर से निपटने की व्यावहारिक रणनीति विकसित करना है। वर्ष 2025 तक, कैंसर के कारण समय से पहले होने वाली मौतों के बढ़कर प्रति वर्ष 60 लाख होने का अनुमान है। यदि विश्व स्वास्थ्य संगठन के 2025 तक कैंसर के कारण समय से पहले होने वाली मौतों में 25 प्रतिशत कमी के लक्ष्य को हासिल किया जाए तो हर साल 15 लाख जीवन बचाए जा सकते हैं।
४ ईसा पूर्व

४ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से ४ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
वॉयजर कार्यक्रम

वॉयजर कार्यक्रम (Voyager program), एक अमेरिकी वैज्ञानिक कार्यक्रम है जिसके अंतर्गत दो मानवरहित अंतरिक्ष मिशन, वॉयजर 1 और वॉयजर 2, शुरू किए गए हैं। 1970 के दशक के अंत में ग्रहों के एक सीध में होने से मिलने वाले फायदे के मद्देनजर इसे 1977 में छोड़ा गया था। हालाँकि वे अधिकारिक तौर पर सिर्फ बृहस्पति और शनि की ग्रहीय प्रणालियों के अध्ययन के लिए नामित हुए थे, पर ये अन्तरिक्ष यान बाह्य सौरमंडल में भी अपने मिशन को जारी रखने में सक्षम थे। उनके हेलियोसिल्थ के सहारे गहन अन्तरिक्ष में धकेल दिए जाने की उम्मीद है।
गंगेश उपाध्याय

गंगेश उपाध्याय भारत के १३वी शती के गणितज्ञ एवं नव्य-न्याय दर्शन परम्परा के प्रणेता प्रख्यात नैयायिक थे। उन्होंने वाचस्पति मिश्र (९०० - ९८०) की विचारधारा को बढ़ाया।

तत्वचिन्तामणि

उनकी अक्षयकीर्ति उनका तत्वचिंतामणि है। उन्होंने गौतम के मात्र एक सूत्र 'प्रत्यक्षानुमानोपमान शब्दा: प्रमाणाति' की व्याख्या में इस ग्रंथ की रचना की है। यह न्याय ग्रंथ चार खंडों में विभाजित है - प्रत्यक्षखण्ड, अनुमानखण्ड, उपमानखण्ड और शब्दखण्ड। इसमें उन्होंने अवच्छेद्य-अवच्छेदक, निरूप्य-निरूपक, अनुयोगी-प्रतियोगी आदि पारिभाषिक शब्दों का प्रयोग कर एक नई स्वतंत्र लेखन शैली को जन्म दिया जिसका अनुसरण परवर्ती अनेक दार्शनिकों ने किया है। तत्वचिंतामणि के पश्चात् जितने न्यायग्रंथ लिखे गए वे सब नव्यन्याय के नाम से प्रख्यात हैं।
तत्वचिंतामणि पर जितनी टीकाएँ जितने विस्तार के साथ लिखी गई हैं उतनी किसी अन्य ग्रंथ पर नहीं लिखी गई। पहले इसकी टीका पक्षधर मिश्र ने की; तदनंतर उनके शिष्य रुद्रदत्त ने एक अपनी टीका तैयार की। और इन दोनों से भिन्न वासुदेव सार्वभौम, रघुनाथ शिरोमणि, गंगाधर, जगदीश, मथुरानाथ, गोकुलनाथ, भवानंद, शशधर, शितिकंठ, हरिदास, प्रगल्भ, विश्वनाथ, विष्णुपति, रघुदेव, प्रकाशधर, चंद्रनारायण, महेश्वर और हनुमान कृत टीकाएँ हैं। इन टीकाओं की भी असंख्य टीकाएँ लिखी गई हैं।
ईरानी भाषा परिवार

ईरानी भाषाएँ हिन्द-ईरानी भाषा परिवार की एक उपशाखा हैं। ध्यान रहे कि हिन्द-ईरानी भाषाएँ स्वयं हिन्द-यूरोपीय भाषा परिवार की एक उपशाखा हैं। आधुनिक युग में विश्व में लगभग १५-२० करोड़ लोग किसी ईरानी भाषा को अपनी मातृभाषा के रूप में बोलते हैं और ऍथ़नॉलॉग भाषाकोष में सन् २०११ तक ८७ ईरानी भाषाएँ दर्ज थीं। इनमें से फ़ारसी के ६.५ करोड़, पश्तो के ५-६ करोड़, कुर्दी भाषा के १.८ करोड़, बलोची भाषा के ७० लाख और लूरी भाषा के २३ लाख बोलने वाले थे। ईरानी भाषाएँ ईरान, अफ़्ग़ानिस्तान, ताजिकिस्तान, पाकिस्तान (बलोचिस्तान और ख़ैबर-पख़्तूनख़्वा प्रान्त), तुर्की (पूर्व में कुर्दी इलाक़े) और इराक़ (उत्तर में कुर्दी इलाक़े) में बोली जाती हैं। पारसी धर्म की धार्मिक भाषा, जिसे अवस्ताई कहते हैं, भी एक प्राचीन ईरानी भाषा है।
पटेल की पंजाबी शादी

कहानी

यह कहानी एक पंजाबी (ऋषि कपूर) और एक गुजराती (परेश रावल) की है। जिसमें परेश रावल की बेटी (पायल घोष) और ऋषि कपूर का बेटा (वीर दास), एक दूसरे से प्यार करते हैं। यह पूरी कहानी उसी पर आधारित है।

निर्माण

यह फ़िल्म के दौरान अक्टूबर 2014 में ऋषि कपूर को डेंगू और मलेरिया हो गया था। जिसके बाद उन्होने अपना उपचार लीलावती चिकित्सालय में कराया और इसके पश्चात इस फिल्म का प्रदर्शन दिनांक 13 फरवरी 2015 दिया गया।

बाहरी कड़ियाँ

पटेल की पंजाबी शादी इंटरनेट मूवी डेटाबेस पर
दिल्ली-मुल्तान राजमार्ग

दिल्ली-मुल्तान राजमार्ग भारत की राजधानी दिल्ली को पाकिस्तान के पंजाब प्रांत में स्थित मुल्तान शहर से जोड़ने वाला एक राजमार्ग है। इसका निर्माण दिल्ली सल्तनत के सम्राट शेर शाह सूरी (1486-1545) ने मुल्तान, दिल्ली और उनके बीच के क्षेत्रों में व्यापर और यातायात बेहतर करने के लिए करवाया था। हर चंद मील पर चौकियाँ स्थित थीं जहां घोड़े तैयार रहते थे, जिन्हें एक स्थान से दूसरे स्थान तक सन्देश और डाक जल्दी पहुंचवाने के लिए प्रयोग किया जाता था। इस व्यवस्था से दिल्ली राज दरबार से आदेश और सन्देश मुल्तान तक कुछ दिनों में ही पहुँच जाया करते थे।
पाकिस्तान में इस सड़क का अभी भी यही नाम है, लेकिन भारत में यह नाम कम प्रयोग होता है। पाकिस्तानी तरफ़ संगे-मीलों (मील के पत्थरों) पर पंजाब यातायात विभाग यही नाम प्रयोग करता है। पाकिस्तानी पंजाब में दिल्ली-मुल्तान मार्ग पाकपत्तन, आरिफ़वाला, गग्गू, बूरेवाला और विहाड़ी से गुज़रता है।
विलियम पिट्ट १

विलियम पिट्ट १ जो इंग्लैंड के प्रधानमन्त्री रह चुके है।
बिनायक आचार्य

बिनायक आचार्य (३० अगस्त १९१८ – ११ दिसम्बर १९८३) भारतीय राजनीतिज्ञ थे। वो २९ दिसम्बर १९७६ से ३० अप्रैल १९७७ तक ओडिशा के मुख्यमंत्री रहे।
चाय का प्याला

मग

यह प्याले से बड़े नाप का होता है।
ये है मुम्बई मेरी जान

संक्षेप

अनाथ राजू तारचंद नैनीताल में रहता है। राजू चतुर्वेदी द्वारा संचालित एक फर्म में खुद के लिए नाम बनाने के लिए वो मुम्बई जाने का फैसला करता है। आगमन पर, उसे पता चला कि चतुर्वेदी की फर्म दिवालिया हो गई है। वह नौकरी की तलाश में है, उसका सामान, वॉलेट और कार चाली नामक एक आदमी द्वारा चोरी की जाती है। वह चाली का पता लगाता है और उसे आवास प्रदान करने के लिए मजबूर करता है, जबकि वह खुद को मल्होत्रा ​​समूह की कंपनियों के साथ चपरासी के रूप में नौकरी पाता है। वह पोशाक डिजाइनर, जैस्मीन अरोड़ा से प्यार करता है, और हुसैन बानो के रूप में उसकी सहायता के लिए आता है। जब उसे पता चला कि मल्होत्रा ​​के बड़े भाई और उसका सहयोगी एम. आर पोप्लेट श्री मल्होत्रा ​​को नीचे गिराने की योजना बना रहे हैं, तो वह अमेरिकी डेविड राठोड का रूप धारण करता है। तभी असली डेविड राठोड की उपस्थिति वस्तुतः अपने जीवन को उल्टा कर देती है - और उसे गिरफ्तार कर लिया गया और जेल भेजा गया।
लारेंस स्टर्न

लारेंस स्टर्न (Laurence Sterne ; १७१३-१७६८) अंग्रेजी-आयरी उपन्यासकार था।

परिचय

कैंब्रिज में शिक्षा ग्रहण करने के पश्चात् स्टर्न ने अपना जीवन पादरी की तरह बिताया। इस पेशे में उसकी कोई विशेष रूचि नहीं थी। साहित्य की ओर वह बहुत देर से मुड़ा। १७६० में 'दि लाइफ एंड ओपिनियंस ऑव ट्रिस्ट्रैम शैडी, जैट' नामक दो खंडों में उसने एक काल्पनिक नायक ट्रिस्ट्रैम का आधार बनाकर उपन्यास प्रकाशित किए। इससे उसे एकदम प्रसिद्धि मिल गई। वह अपना गिरजाघर छोड़कर भाग गया, यद्यपि वह उसकी नाममात्र सेवा करता रहा। वह इसी उपन्यास के और खंड लिखता गया जो १७६७ में पूरे हुए। इस उपन्यास में तीसरे खंड तक नायक का जन्म नहीं होता। उसमें परिवेश के विस्तृत विवरणयुक्त वर्णन में ही उसने अपनी शक्ति खर्च की है। उसके अगले वर्ष १७६८ में यानी अपनी मृत्यु केषव उसने 'ए सेंटिमेंटल जर्नी थ्रू फ्रांस ऐंड इटैली' (फ्रांस और इटली से होते हुए एक भावपूर्ण प्रवास) प्रकाशित किया। प्रसिद्धिप्राप्ति के बाद उसने स्वयं यह प्रवास किया था, जिसको औपन्यासिक रूप इस ग्रंथ में दिया गया है। इसके साथ ही उसने कई धार्मिक प्रवचन भी लिखे, जो प्रकाशित हुए।
स्टर्न की साहित्यिक विशेषताएँ हैं उसकी अत्यंत व्यक्तिगत शैली। उसमें असंगति, जान बूझकर विषयांतर, अनिश्चित पात्र, अनिर्दिष्ट घटनाएँ आदि विचित्रताएँ होती है। विसंगति जैसे उसकी रचना का मूल स्वर है। वह अपने उपन्यास में भी कोई कथानक लेकर नहीं चला है। सब कुछ यों ही चलता है। विचित्र सनकी किस्म के पात्र एक के बाद एक चले आते हैं। उनमें कोई शृंखलाबद्धता या पूर्वायोजन नहीं। उसकी भावुकता भी जान बुझकर बढ़ी चढ़ी, अतिरंजित लगती है। अट्ठारहवीं शताब्दी की अतिबौद्धिकता के विरोध में सटर्न के विद्रोह का एक लक्षण यह भावुकता है। स्टर्न ने बहुत कुछ रैबेले नामक फ्रांसीसी लेखक के अनुकरण में यह शैली अपनाई है। रैबेले में अधिक उन्मुक्तता और रूढ़ नीतिबंधनों के प्रति विद्रोह है, स्टर्न में उतनी नहीं। स्टर्न की नकल बाद के कई लेखकों ने की। पर वैसी शैली पुन: और कोई नहीं पा सका।
स्टर्न का स्थान अंग्रेजी साहित्य में, उपन्यसकार के नाते या प्रवास वर्णनकार के नाते कोई बहुत बड़ा नहीं है। परंतु अंग्रेजी गद्य में एक नई विद्या, एक नई दिशा देने में स्टर्न बहुत सफल रहा। बाद के पत्रकारों ने उसकी टेकनीक को अपनाया। स्टर्न की वर्णनशक्ति अद्भुत थी; और न कुछ को भी वह बहुत रोचक बना देता था। भाषा पर प्रभुत्व, वक्तृतामयी वाग्मिता के साथ-साथ अपने परिवेश का बहुत सूक्ष्म अवलोकन स्टर्न की अपनी क्षमताएँ और विशेषताएँ हैं।
भारतीय रिज़र्व बैंक नोट मुद्रण (प्रा) लिमिटेड

भारतीय रिज़र्व बैंक नोट मुद्रण (प्रा) लिमिटेड (बीआरबीएनएमपीएल) की स्थापना भारत में बैंक नोट का उत्पादन बढ़ाने के उद्देश्य से भारतीय रिज़र्व बैंक द्वारा अपने संपूर्ण स्वामित्वाधीन उसकी सहायक कम्पनी के रूप में 3 फरवरी 1995 को हुई ताकि रिज़र्व बैंक देश में बैंक नोट के लिए आपूर्ति तथा मांग के बीच के अन्तर को मिटा सके। बीआरबीएनएमपीएल का पंजीकरण कम्पनी अधिनियम 1956 के अंतर्गत प्राइवेट लिमिटेड कम्पनी के रूप में किया गया है एवं उसका पंजीकृत तथा कार्पोरेट कार्यालय बंगलुरुमें स्थित है। कम्पनी 2 प्रेस संभालती है। एक कर्नाटक के मैसूर में, दूसरा पश्‍चिम बंगाल के शालबनी में। दोनों प्रेस की वर्तमान क्षमता 2 शिफ्ट बेसिस पर प्रति वर्ष 16 बिलियन नोट छापने की है।
कैंपस विद्यालय

कैंपस विद्यालय हिसार स्थित अंग्रेज़ी माध्यम का सरकारी विद्यालय है। यह चौधरी चरण सिंह हरियाणा कृषि विश्वविद्यालय के परिसर में स्थित है। इसकी स्थापना १९७१ ई. में ह.कृ.वि. के कुलपति एंथनी लिओसाडिया फ्लेचर द्वारा की गई।

इतिहास

इस विद्यालय की स्थापना १९७१ में हुई तथा १९७२ में इसको केन्द्रीय माध्यमिक शिक्षा बोर्ड द्वारा मान्यता प्राप्त हुई। शुरुआत में इस विद्यालय में १०७ छात्र थे तथा श्रीमती एस् वर्मा इसकी पहली प्रधानाचार्य बनीं।
ज़िथर

ज़िथर (zither) एक तंतुवाद्य (तारों वाला संगीत वाद्य) होता है जो स्लोवीनिया, ऑस्ट्रिया, हंगरी, पश्चिमोत्तरी क्रोएशिया, दक्षिणी जर्मनी, मध्य यूरोप के ऐल्प पर्वत क्षेत्र, भारत, चीन व अन्य पूर्व एशियाई इलाक़ों में प्रचलित है। ज़िथर की तारें इसके गूंजने वाले ध्वनि डब्बे से आगे नहीं जाती जबकी सितार की तारें उसके ध्वनि-घड़े से आगे उसकी लम्बी तनी तक जाती हैं। ज़िथरों के कई विविध रूप होते हैं। कुछ ज़िथरों में परदे (फ़्रेट) होते हैं और कुछ में नहीं। भारत की विचित्र वीणा भी एक प्रकार का बिना-परदों वाला ज़िथर है।
२९९६ ईसा पूर्व

२९९६ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २९९६ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
रेती (बैकशोर)

रेती (backshore) , किसी जलनिकाय के अन्दर या उससे बाहर की ओर विस्तारित होने वाला, एक रेखीय (कुछ हद तक) स्थलरूप है जिसके संघटक आम तौर पर रेत, गाद या छोटे कंकड़ होते हैं। एक स्पिट या संकरी रेती, रेती का एक प्रकार है। रेतियों की विशेषता इनका लंबा और संकीर्ण (रैखिक) होना है और इनकी रचना उन स्थानों पर होती है जहाँ कोई जलधारा या समुद्रीधारा दानेदार (कणिकामय) पदार्थों के निक्षेपण को प्रेरित करती है। इन निक्षेपणों के फलस्वरूप उस स्थान विशेष पर जल उथला हो जाता है और धीरे-धीरे रेती का निर्माण होता है।
रेतियां, समुद्र, झील या नदी सब स्थानों पर पाई जाती हैं। कई बार जब एक रेती किसी झील से समुद्र को अलग करती है तब इसे आयर कहा जाता है। रेतियां मुख्यत: रेत या बालू से बनी होती है इसीलिए इन्हें रेती कहा जाता है, पर इनके संधटन में वो सभी दानेदार वस्तुएं शामिल होती है जिन्हें कोई धारा बहा कर एक स्थान से दूसरे स्थान पर ले जा सकती है (जैसे मिट्टी, गाद, कंकड़, बटिया, समुद्री कंकड़ और कई बार तो गोलाश्म भी)। रेती की निर्माण सामग्री के कणों का आकार लहरों के आकार और जलधारा के वेग पर निर्भर करता है पर, निर्माण सामग्री की उपलब्धता जिसे कोई जलधारा स्थानांतरित करती है भी, समान रूप से महत्वपूर्ण है।
पितृवंश समूह जी

मनुष्यों की आनुवंशिकी (यानि जॅनॅटिक्स) में पितृवंश समूह जी या वाए-डी॰एन॰ए॰ हैपलोग्रुप G एक पितृवंश समूह है। जिस पुरुष से इस पितृवंश समूह की शुरुआत हुई उसके जीवनकाल का ठीक से अंदाज़ा नहीं लग पाया है, लेकिन अनुमान किया जाता है के वह आज से ९,५०० से लेकर २०,००० साल के अंतराल में कभी या तो मध्य पूर्व में या एशिया में कहीं बसता था। यह पुरुष स्वयं पितृवंश समूह ऍफ़ का वंशज था और इसलिए पितृवंश समूह जी को पितृवंश समूह ऍफ़ की उपशाखा माना जाता है।
पितृवंश समूह जी के वंशज पुरुष हलकी मात्रा में पूरे यूरोप, उत्तर एशिया, मध्य पूर्व, उत्तर अफ़्रीका, भारत, श्रीलंका और मलेशिया में पाए जाते हैं।

पितृवंश समूह जी की खोज

पितृवंश समूह जी का पता सबसे पहली बारी २००१ में स्टैनफोर्ड विश्वविद्यालय द्वारा करे जा रहे अध्ययन और अनुसंधान में मिला था।

पितृवंश समूह जी का सबसे पुराना पुरावशेष

विश्व की सब से प्राचीन अस्थियाँ जो डी॰एन॰ए॰ की जाँच करने पर एक पितृवंश समूह जी के पुरुष की पाई गयीं जर्मनी में स्थित एक पुरातन समाधिक्षेत्र में मिलीं हैं। कार्बन १४ डेटिंग के ज़रिये तो इस अस्थि-पंजर की आयु का पता नहीं चल पाया, लेकिन इसके इर्द-गिर्द तो अस्ति-पंजर पाए गए वे ५,१०० से ६,१०० वर्ष पुराने थे।

अन्य भाषाओँ में

अंग्रेज़ी में "वंश समूह" को "हैपलोग्रुप" (haplogroup), "पितृवंश समूह" को "वाए क्रोमोज़ोम हैपलोग्रुप" (Y-chromosome haplogroup) और "मातृवंश समूह" को "एम॰टी॰डी॰एन॰ए॰ हैपलोग्रुप" (mtDNA haplogroup) कहते हैं।
वैलोप्पिली श्रीधर मेनन

रचनाएं

कन्निक्कोय्त्त
श्री रे़खा
ऑणप्पाट्टू़कार्
मकरर्क्कोय्त्त
वित्तुम कैक्कोट्टुम्
विटा
कैप्पवल्लरि
कटल काक्ककल्
कुरुविकल्
कुटियोषक्कल्
मिन्नामिन्नि
पच्चक्कुतिरा
मुकुळमाला
कृष्ण म्रुगण्ंण्ग्ल्
चरित्रत्तिले चारुद्रुश्यम्
अन्ति चायुन्नु
कुन्नि मणिकल्
२००८ यूईएफए कप फाइनल

प्रशंसक हिंसा

फाइनल मैच के दौरान रेंजरों समर्थकों मैनचेस्टर सिटी सेंटर में बड़े पैमाने पर दंगे शुरू कर दिया; कारण था कि जब मैच दिखाने के लिए शहर के केंद्र में एक बड़ा परद विफल हो गया तो नाराज प्रशंसकों ने दंगा शुरू कर दिया। बीबीसी ने दंगों टेलीविजन पर सीधा प्रसारण करने के लिए सामान्य प्रोग्रामिंग बाधित किया और इतन के समाचार कार्यक्रम दंगों को व्यापक कवरेज दिया।
एक जेनिट प्रशंसक पर हमला हुआ और चाकू से मारा गया था बाद में यह पाया गया कि इस हमले के लिए रेंजर प्रशंसकों जिम्मेदार नहीं थे। ग्यारह लोगों को दंगों का दोषी ठहराया पया गया और जेल की सजा दि गयी।
घी-त्यार

घी-त्यार (हिन्दी: घी-त्यौहार) उत्तराखण्ड का एक लोक उत्सव है। यह त्यौहार भी हरेले की ही तरह ऋतु आधारित त्यौहार है। हरेला जहां बीजों को बोने और वर्षा ऋतु के आगमन का प्रतीक त्यौहार है, वहीं घी-त्यार अंकुरित हो चुकी फसलों में बालियों के लग जाने पर मनाया जाने वाला त्यौहार है।
यह हिन्दी मास की प्रत्येक १ गते यानी संक्रान्ति को लोक पर्व के रूप में मनाने का प्रचलन रहा है। भाद्रपद मास की संक्रान्ति को भी यहां घी-त्यार के रूप में मनाया जाता है।
अभिविन्यास (कहानी)

अभिविन्यास (अंग्रेज़ी: setting; हिन्दी में सेटिंग) किसी कहानी के भीतर या किसी कपोलकल्पना की कृति के भीतर समय और भौगोलिक अवस्थिति दोनों हैं।
बोकारो जिला

गठन

1991 में धनबाद ज़िले के दो ब्लॉक और गिरिडीह ज़िले के छह ब्लॉक को मिलकर इसकी स्थापना की गई थी।

उद्योग

बोकारो जिला भारत का एक माहतवापुरन औद्योगिक जिला है।  बोकारो अपने इस्पात संयंत्र के लिए प्रसिद्ध है, जो कि एशिया में सबसे बड़ा है। यह सोवियत मदद से निर्मित भारत में चौथा एकीकृत सार्वजनिक क्षेत्र की इस्पात संयंत्र था। ज़िला अपनी गुणवत्ता शिक्षा प्रणाली के लिए भी प्रसिद्ध है। बोकारो में स्टील अथॉरिटी ऑफ इंडिया, भारत रेफ्रेक्ट्रीज लिमिटेड, हिंदुस्तान स्टीलवर्क्स कंस्ट्रक्शन लिमिटेड, दामोदर घाटी निगम की सहायक कम्पनियाँ, कोल इंडिया लिमिटेड, लिमिटेड इलेक्ट्रोस्टील कास्टिंग्स, बोकारो पावर सप्लाई कंपनी प्रा. लिमिटेड (BPSCL), इंडियन एक्सप्लोसिव लिमिटेड, जेपी ग्रुप, तेल एवं प्राकृतिक गैस निगम और ऐसी कई कम्पनियाँ स्थापित हैं। कुछ बड़ी कंपनियों आज भी यहाँ नए उद्योगों की स्थापना कर रही हैं - आर्सेलर मित्तल 12ml / टी इस्पात संयंत्र, पॉस्को 3ml / टी स्टील प्लांट और स्टील अथॉरिटी ऑफ इंडिया ग्रीनफील्ड स्टील प्लांट की 12 मिलीग्राम / टी शहर के चारों ओर जल्द ही आ रहे हैं। बोकारो देश के इस्पात उत्पादन में आधे से ज़्यादा योगदान करता है। बोकारो औद्योगिक क्षेत्र राज्य सार्वजनिक क्षेत्र BIADA (बोकारो औद्योगिक क्षेत्र विकास प्राधिकरण) द्वारा स्थापित बोकारो इस्पात नगर में स्थित है। लगभग 500 लघु उद्योग इकाइयों को इस औद्योगिक क्षेत्र में स्थित हैं और वे अच्छे आधारभूत समर्थन बोकारो स्टील सिटी कर रहे हैं भी छोटा नागपुर डिवीजन के पुलिस मुख्यालय है।
अबदानन

अबदानन (फ़ारसी: آبدانان) ईरान में ईलम प्रांत का एक नगर है। २००६ की जनगणना के अनुसार यहाँ की कुल जनसंख्या २१,६६२ है।
साधना (मराठी साप्ताहिक)

साधना एक मराठी साप्ताहिक पत्र है जिसकी स्थापना १५ अगस्त १९४८ को साने गुरुजी ने किया था।
ग्रेफाइट

ग्रेफाइट कार्बन का शुद्धतम एवं स्थाई अतृप्त है इसकी संनरखना षट्फलकीय इसमें कार्बन प्रमाण कार्बन के तीन अन्य प़
प्रसानू के आवंधित होते हैं जिसे सेट कोनी अंजल की परते बनते हैं इनमें से एक आनंद दिवाबंदी होता है जिससे कार्बन की रायो जगह पूर्ण होती है यह शर्ट कोनिया प्राप्त एक दूसरे आकर्षण बल कमजोर होता है यह विकल एवं फिसलन फील होता है
       ग्रेफाइट में कार्बन परवानों केवल तीन अन्य कार्बन परमाणु में आवंटित होते हैं चीता संग लोग में इलेक्ट्रॉन संत्र ही रह जाता है एक कार्बन परमाणु से दूसरे कार्बन परमाणु तक घूम रुकता है इसलिए सुचालक होता है

नामकरण

ग्रेफाइट शब्द ग्रीक शब्द ग्रेफो से लिया गया है जिसका अर्थ है मैं लिखता हूँ अर्थात् इसके द्वारा कागज पर निशान बनाया जा सकता है।

रासायनिक संरचना

ग्रैफाइट अधातु होकर भी मुलायम और विद्युत चालक है। उसके अपवादात्मक गुण उसकी विशिष्ट संरचना के कारण होते हैं। इसमें कार्बन परमाणु विभिन्न परतों में व्यवस्थित होते हैं और प्रत्येक परमाणु उसी परत के तीन निकटवर्ती परमाणुओं से सहसंयोजक बंधन में होता है। प्रत्येक परमागु का चौथा संयोजी इलेक्ट्रॉन अलग परतों के मध्य उपस्थित होता है और यह गमन के लिए मुक्त होता है। यही मुक्त इलेक्ट्रॉन ग्रैफाइट को विद्युत का उत्तम चालक बनाते हैं। विभिन परतें एक-दूसरे पर सरक सकती हैं। यह ग्रैफाइट को मुलायम ठोस और उत्तम ठोस स्नेहक बनाते हैं।

उपयोग

ग्रेफाइट का उपयोग पेन्सिल की लीड तथा घड़ियों की कमानी बनाने में होता है। उच्च ताप पर चलने वाली मशीनों में इसको तेल या पानी के साथ मिलाकर स्नेहक के रूप में प्रयोग किया जाता है। इसका पाउडर पालिश करने के काम में आता है। न्यूक्लियर रियेक्टर में मोडेरेटर के रूप में इसका उपयोग किया जाता है। धातुओं को पिघलाने के लिए क्रुसिबल बनाने में इसका उपयोग किया जाता है।